**MAGYARORSZÁGI OROSZ FEKETE TERRIER EGYESÜLET A KÖZÖSSÉGÉRT**

**MOFTEK e-elnökségi ülés**

**Jegyzőkönyv**

Dátum: 2021. november.18. (csütörtök) este: 20.00 óra.

Résztvevők: személyes megjelenés nélkül, e-ülés, elektronikus eszközről és platformról bejelentkezve.

Napirendi pontok: mellékelt meghívó szerint

Emlékeztetőt készítette: Dobainé Tar Zsuzsanna

Emlékeztető készítésének időpontja: 2021.november.19.

**Első napirendi pont:** 2022-es főtenyészszemle, tenyészszemlék időpontjai (kiállítási naptár mellékelve).

Mielőtt az elnök az első napirendi pontot ismerteti, megállapítja, hogy az e-ülésre az elnökség minden tagja bejelentkezett.

Az elnök kéri az elnökséget, hogy az előzetesen kiadott rendezvénynaptár alapján tegyenek javaslatot a szemlékre. Jövőre szintén egy főtenyészszemlét, valamint 6 tenyészszemlét szeretnénk tartani. Javaslatok a helyekre a következők: Budapest, Békéscsaba, Pécs, Nyíregyháza, Székesfehérvár Kecskemét, Komárom.

A helyeket leadjuk, a MEOESZ elnökség jóváhagyása után közzétesszük.

**Második napirendi pont:** 2022-es klubkiállítás: javaslat helyszínre.

Az elnök tájékoztatja az elnökséget, hogy vagy a Szilvásváradi CACIB, vagy a Győrben tartandó CACIB mellett lenne célszerű klubkiállítást tartani. Mindkét kiállításon nagyszámú külföldi bíró vesz részt, így van arra esélyünk, hogy bírót tudunk választani magunknak a listából, ami komoly megtakarítást jelentene.

Megbeszéltük, a 2022. május 25/26/27 Győrben tartandó 3 napos CACIB kiállítás mellett tartjuk majd klubkiállításunkat. Az időpontot szintén leadtuk a MEOESZ felé.

**Harmadik napirendi pont**: Egyebet: pályázat, pénzügyi helyzetünk**.**

Az elnök tájékoztatja az elnökséget, hogy megjelent egy pályázat a civil szervezetek részére, mely elsősorban működési költségekre, rendezvényekre ad támogatást.

Beadtuk a pályázatunkat, egyelőre ez csak 2.000.-Ft-ba került, megvettük a pályázati anyagot. Reméljük pozitív elbírálásban részesülünk.

A jelenlegi pénzügyi helyzetünk: bank: 771.221.-Ft, pénztár: 571.645.-Ft összesen: 1.342.866.-Ft. Stabil az anyagi helyzetünk, a klubra készülve csak ajándékokat szereztünk be, egyéb kiadásunk nem volt.

Idén is meghirdetjük az Év kutyája pályázatot, mert voltak kiállítások, születtek szép eredmények, ezeket majd díjazzuk. Talán meg is tudjuk majd tartani a közgyűlésünket is, ahol átadjuk az elismeréseket.

Ezt követően kötetlenül beszélgettünk.

kmf.

Hitelesítő: Jegyzőkönyvvezető:

Deliné Juhász Mónika sk. Dobainé Tar Zsuzsanna sk. alelnök elnök